text: [{"text_idx": "#000000", "text": "VG: Kooperasyon sa panahon sang pandemya"}, {"text_idx": "#000002", "text": "Sa iya mensahe sa ginhiwat nga ika-27th Provincial Cooperative Month, iya ginahatagan sang importansiya ang leksiyon nga dapat matun-an sang tagsa-tagsa\u2014amo ang kooperasyon labi na gid karon nga nagapangatubangang pungsod sang isa sa pinakadako nga krisis ang Covid-19."}, {"text_idx": "#000003", "text": "\u201cCooperation does not only involve little things, but also a life changing actions to meet people mutual needs\u2014and that is the meaning of cooperative,\u201d pahayag sang bise gobernador."}, {"text_idx": "#000004", "text": "Nangin importante man ang pag-saulog sang cooperative month sa bulan sang Oktubre bangud isa sa mga importante nga tikang ang pagpasanyog sang sector sang kooperatiba agud mabuligan ang mga trabahador labi na gid sa sektor sang agrikultura agud makabangon sa nangin epekto sang Covid-19, suno kay Magbanua."}, {"text_idx": "#000005", "text": "Dako nga porsyento sang palangabuhian sang mga pumuluyo sa probinsiya sang Capiz amo ang pagpanguma kag pagpangisda nga labi naapektuhan sang krisis. Pero sa bulig sang kooperatiba, dako ang posibilidad nga makabangon gilayon ang mga ini, suno kay Magbanua."}, {"text_idx": "#000006", "text": "Dugang pa ni Magbanua,\u201calagyan kita sang bagyo, apektado kita kung may baha, linog kag kung ano pa man nga mga man-made kag natural nga mga kalamidad. Kagnahibaluan naman naton masami sa sini nga panahon ang numero uno nga apektado amo ang aton mga mangunguma kagmangingisda kag mga pigado nga mga pumuluyo.\u201d"}, {"text_idx": "#000015", "text": "Ang HFNC ang pinaka-una nga non-invasive respiratory support system sa probinsiya sang Capiz nga magamit sang mga Covid-19 patients kag mga high-risks respiratory case patients.*"}]